recursal/SuperWikiNEXT-32B huggingface dataset:
**Մուստաֆա Ռաբիհ Մաջիր** (արաբ․՝ رابح ماجر‎‎, դեկտեմբերի 15, 1958(1958-12-15) կամ փետրվարի 15, 1958(1958-02-15), Ալժիր, Ֆրանսիական Ալժիր), ալժիրցի ֆուտբոլիստ և մարզիչ, խաղացել է հարձակվողի դիրքում։ Միջազգային մակարդակով Ալժիրի ամենահաջողակ ֆուտբոլիստը։ Ալժիրի միակ ֆուտբոլիստն, ով նվաճեց ՈՒԵՖԱ Չեմպիոնների Լիգայի գավաթ։

Մաջիրը ֆուտբոլային կարիերան սկսեց «Հուսեին Դեյ» ակումբում, որտեղ խաղաց մինչև 25 տարեկանը։ Այնուհետև տեղափոխվեց Ֆրանսիա, որտեղ խաղաց «Ռասինգ» և «Տուր» ակումբների կազմում։ 1985-ին Մաջիրը տեղափոխվեց պորտուգալական «Պորտու» ակումբ, որի համար կարճատև ընդմիջումով խաղաց գրեթե վեց տարի։ «Պորտու»-ի հետ Մաջիրն հասավ իր կարիերայի կարևոր հաջողություններին, նվաճեց ՈՒԵՖԱ Չեմպիոնների Լիգայի գավաթը, ՈՒԵՖԱ Սուպեր գավաթն ու Ֆուտբոլի միջմայրցամաքային գավաթը։

Միջազգային կարիերա
------------------

Մաջիրն ազգային հավաքականի կազմում ընդհանուր առմամբ հանդես եկավ 14 տարի, խաղաց 87 խաղում և խփեց 31 գնդակ։ Մաջիրը խփած գոլերի քանակով Ալժիրի հավաքականի ռեկորդակիրն է։ Հավաքականի կազմում նա մասնակցել է աշխարհի երկու առաջնությունների՝ 1982 և 1986 թվականներին։

Մարզչական կարիերա
-----------------

Մաջիրի մարզչական կարիերան սկսեց Ալժիրի հավաքականի հետ աշխատանքից, որը նա առաջին անգամ գլխավորեց 1993-ին և այնտեղ աշխատեց մինչև 1995-ը։ Հետո նա ևս երկու անգամ գլխավորեց այն՝ 1999-ին և 2001-2002 -ն ընկած ժամանակահատվածը, մինչև՝ 2006-ին մարզիչի կարիերային վերջ դնելը, երբ գնաց աշխատելու Քաթարի «Ալ Ջազիրա» հեռուստաալիքում։ Ղեկավարել է նաև քաթարյան «Ալ Վակրա» և «Ալ Ռայան» ակումբները։

2017-ին Մաջիրը դարձյալ գլխավորեց Ալժիրի հավաքականը, այն բանից հետո, երբ Լուկաս Ալկարասը չկարողացավ նրան դուրս բերել Ռուսաստանում կայանալիք Աշխարհի առաջնություն։

Ձեռքբերումներ
-------------

* Ակումբային։
	+ Ալժիրի Գավաթակիր՝ 1978/79
	+ ՈՒԵՖԱ Չեմպիոնների Լիգայի գավաթակիր՝ 1986/87
	+ ՈՒԵՖԱ-ի սուպերգավաթակիր՝ 1987
	+ Ֆուտբոլի միջմայրցամաքային գավաթակիր՝ 1987
	+ Պորտուգալիայի ֆուտբոլի առաջնության չեմպիոն՝ 1985/86, 1987/88, 1989/90
	+ Պորտուգալիայի Գավաթակիր՝ 1987/88, 1990/91
	+ Պորտուգալիայի Սուպերգավաթակիր՝ 1986, 1990
* Հավաքականի կազմում։
	+ Համաաֆրիկյան խաղերի հաղթող՝ 1978
	+ Աֆրիկայի ազգերի գավաթի արծաթե մեդալակիր՝ 1980
	+ Աֆրիկայի Ազգերի գավաթի բրոնզե մեդալակիր՝ 1984
	+ Աֆրիկայի ազգերի գավաթակիր՝ 1990
	+ Աֆրիկյան-ասիական ազգերի գավաթակիր՝ 1991
* Անձնական։
	+ Տարվա Աֆրիկյան ֆուտբոլիստ՝ 1987
	+ 20-րդ դարի արաբ ֆուտբոլիստ
	+ 20-րդ դարի ալժիրցի ֆուտբոլիստ
	+ 20-րդ դարի Աֆրիկյան ֆուտբոլիստ (5-րդ տեղ)։

Ծանոթագրություններ
------------------

1. ↑  «Маджер в очередной раз возглавил Алжир». Վերցված է 2017 թ․ հոկտեմբերի 19-ին.

Արտաքին հղումներ
----------------

* Տեղեկություն Zerozero-ում
* Կենսագրությունը *Blogportista*-ում Արխիվացված 2020-07-20 Wayback Machine
* Կենսագրությունը *BDFutbol*-ում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռաբիհ Մաջիր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFutbol · FootballDatabase.eu · ForaDeJogo (խաղացող) · National Football Teams.com · playmarkerstats.com (խաղացող) · Transfermarkt (խաղացող) · Transfermarkt (մարզիչ) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |

 |
**Մուզե Արմենի դե Ֆրանս** (ֆր.՝ Musée arménien de France), մասնավոր թանգարան է Փարիզում։

Թանգարանը ներկայումս չի գործում։ Հավաքածուին կարելի է ծանոթանալ www.le-maf.com կայքում։

Պատմություն
-----------

Թանգարանը հիմնվել է 1949 թվականին, Նուրհան Ֆրինգյանի կողմից՝ պահպանելու հայ ժողովրդի մշակութային հարստությունը և հիշողությունը սփյուռքում։

Ֆրանսիայի հայկական թանգարանը (ՖՀՄ) մշակութային արժեքները ցուցադրվել են Փարիզի «Էնների» հյուրանոցի առաջին հարկում տեղակայված երկու սրահներում, որոնք տրամադրվել էին համաձայն 1953 թվականի ապրիլի 24-ի նախարարական դեկրետի։ Թանգարանը պաշտոնապես բացվել է 1953 թվականի հոկտեմբերի 9-ին, որին ներկա են գտնվել Ֆրանսիայի նախագահ Վենսան Օրիոլը, ֆրանսիացի քաղաքական գործիչ Ժորժ Բիդոն և այլք։

1978 թվականին թանգարանը հանձնվել է Ֆրանսիայի պետությանը և ճանաչվել որպես հանրային սեփականություն։

1995 թվականին շենքային պայմաններից ելնելով թանգարանը հանրության համար փակվել է։

Թանգարանը կործանման եզրին
-------------------------

2011 թվականին թանգարանի զբաղեցրած փարիզյան առանձնատան վերանորոգման աշխատանքների պատրվակով, Ֆրանսիայի մշակույթի նախարարությունն առաջարկել է Հայկական թանգարանին ժամանակավորապես ազատել իր ցուցասրահները և տեղափոխել հավաքածուն, հավաստիացնելով, որ աշխատանքների ավարտից հետո՝ 2012 թվականի մայիսին, նույնությամբ կվերադարձվի իր նախնական վայրը։ Սակայն շենքի վերանորոգման ավարտից հետո, մշակույթի նախարարությունը մերժել է ազատել այժմ մեկ այլ թանգարանի պահոց դարձած ցուցասրահները։

Հավաքածու
---------

Հավաքածուն ընդգրկում է հայկական մշակութային ժառանգության նմուշներ, այդ թվում ձեռագրեր, եկեղեցական զարդեր, Աստվածաշունչը՝ թարգմանված տարբեր լեզուներով, գեղանկարներ, արձաններ, հմայագրեր և շուրջ 500 մետաղադրամներ։

Ծանոթագրություններ
------------------

1. ↑  Ֆրանսիայի Հայկական թանգարանը փրկելու խնդրանքով
2. ↑  Ֆրանսիայի հայկական թանգարանը՝ կործանման եզրին

Արտաքին հղումներ
----------------

* Evene.fr կայքում (ֆր.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանսիայի հայկական թանգարան» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Բառարաններ և հանրագիտարաններ | Արմենիապեդիա |
|  |
| Չափորոշչային վերահսկողություն | BNF: 11877487t · ISNI: 0000000122869477 · VIAF: 133281195 · WorldCat VIAF: 133281195 |

 |
**Մանկաբարձի միջազգային օր**, միջազգային օր, որը նշվում է ամեն տարի՝ մայիսի 5-ին։

Պատմություն
-----------

Մանկաբարձի օրվա գաղափարն առաջարկվել է 1987 թվականին Նիդերլանդներում՝ մանկաբարձների միջազգային կոնֆեդերացիայի կոնֆերանսում։ Այն կանոնավոր կերպով անցկացվում է 1992 թվականից և այսօր նշվում է ավելի քան 50 երկրում, այդ թվում՝ Ռուսաստանում և Բելառուսում։

Գաղափար
-------

Մանկաբարձի միջազգային օրը յուրաքանչյուր մանկաբարձի համար առիթ է մտածելու մասնագիտության մեջ ներգրավված յուրաքանչյուրի մասին՝ նոր կապեր հաստատելու և ավելի շատ գիտելիքներ ձեռք բերելու այն մասին, թե ինչ են անում մանկաբարձները աշխարհի համար։

Մինչև 2015 թվականը մանկաբարձների միջազգային կոնֆեդերացիան օրը նշել է «Աշխարհն այսօր ավելի քան երբևէ կարիք ունի մանկաբարձների» կարգախոսի ներքո՝ որպես մանկաբարձների անհրաժեշտությունը ընդգծելու արշավի մաս։

Ծանոթագրություններ
------------------

1. ↑  «International Day of the Midwife :: Healthy Women, Health Babies, Healthy Nations ::». Արխիվացված է օրիգինալից 2010 թ․ հունվարի 27-ին. Վերցված է 2010 թ․ ապրիլի 30-ին.

Արտաքին հղումներ
----------------

* International Day of the Midwife(անգլ.)
* International Midwives Day(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանկաբարձի միջազգային օր» հոդվածին։ |
**Գենդուն Դուբ**, (տիբեթերեն དགེ་འདུན་གྲུབ།, վայլի *dge-'dun grub*, 1391[…], Սակյա - 1474[…], Սամդրուբցե, Շիգաձե, Տիբեթի ինքնավար շրջան, Չինաստան), առաջին Դալայ Լաման։

Կենսագրություն
--------------

Գենդուն Դուբը ծնվել է քոչվորների ընտանիքում՝ Սակյա վանքում, և ստացել է Պադմա Դորջե անունը (տիբեթերեն དགེ་འདུན་གྲུབ།, վայլի *dge-'dun grub*): Նրա ծնողները հարուստ չէին, ուստի մինչև յոթ տարեկանը նա զբաղվել է նախիրն արածեցնելով։ Հոր՝ Գոնպո Դորջեի մահից հետո գնացել է Նարթանգի Կադամ վանք և միացել սանգային։ 1405 թվականին նա ստացել է գեթսուլ վանականի կոչում և Գենդուն Դուբ վանական անունը։ 1410 թվականին ձեռնադրվել է որպես վանական գելոնգ։

Այնուհետև, 20 տարեկան հասակում, նա դարձել է տիբեթական բուդդիզմի վերափոխող Չժե Ցոնկապայի աշակերտը, ով, ըստ որոշ աղբյուրների, նրա քեռին էր։ Նա նաև դարձել է Ցոնկապայի կողմից հիմնադրված Գանդենի վանքի առաջին վանահայրը, որն այժմ տիբեթական բուդդիզմի խոշոր կենտրոն է։ Գենդուն Դուբը շարունակել է իր կրոնական ուսումնասիրությունները՝ խորացնելով գիտելիքները Վինայայի (մի շարք ծիսական կանոնների) և տրամաբանության վերաբերյալ։ Վերջին կանոնակարգի մասին նա գրել է մի քանի աշխատություններ։ Բացի այդ նա ծանոթացել է լամրիմի ուսմունքին (փուլային ուղի դեպի լուսավորություն)։

Շատ շուտով Գենդուն Դուբը դարձել է ժամանակի հարգված գիտնականներից մեկը։ Նա թողել է հարուստ հոգևոր ժառանգություն. նրա գործերի ժողովածուն կազմում է վեց հատոր։ Դա ներառում է մեկնաբանություններ բուդդայական ամենակարևոր աղբյուրների վերաբերյալ (Վինայա, Պրամանա, Աբհիդարմա, Պրաջնյապարամիտա և Մադհյամիկա), հոգևոր պրակտիկայի, խրատական դաստիարակության և առաջնորդության, աղոթքի և գովաբանության ուսմունքներ։

1447 թվականին Գենդուն Դուբը հիմնադրել է Տիբեթական ամենամեծ վանքերից մեկը Շիգաձեում՝ Տաշիլունպոն, որը հետագայում դարձել է Պանչեն Լամայի նստավայրը։

Իր կյանքի ընթացքում Գենդուն Դուբին կոչել են *նեթեն* (ավագ) և *դուլձինպա* (բարոյականության կրող)։ Նա հետմահու ստացել է Դալայ Լամա I տիտղոսը, այն բանից հետո, երբ 1578 թվականին Սոնամ Գյացոն առաջին անգամ ընդունել է Դալայ Լամա տիտղոսը։

Ստեղծագործություններ
--------------------

Դալայ Լամա I
* Մեկնաբանություններ Չանդրակիրտայի «Մադհամիկա ավատարի» վերաբերյալ (առաջին ստեղծագործությունը, 1430)
* Մեկնաբանություններ «Պրամանավարտիկա»-յի վերաբերյալ, 300 թերթի վրա
* Մեկնաբանություններ Աբհիդարմակոշայի «Արևի լույս՝ ազատության ճանապարհին» ստեղծագործության վերաբերյալ
* «Խավարի ուժի խորտակումը», էպիկական պոեմ Շակյամունի Բուդդայի կյանքի և գործունեության մասին
* «Արևելյան ձնե լեռան երգը», ձոն Չժե Ցոնկապային

Արտաքին հղումներ
----------------

* Կենսագրությունը Դալայ Լամայի պաշտոնական կայքում (անգլ.)
* Դալայ Լամա I. Մոսկովյան «Մահայանա» բուդդայական կենտրոն
* Դալայ Լամա I-ը Դհարմայի հանրագիտարանում

Ծանոթագրություններ
------------------

1. 1 2 3 4  *Swartz A.* Open Library — 2007.
2. 1 2 3 4  Faceted Application of Subject Terminology
3. 1 2 3 4  Trove — 2009.
4. 1 2  *Pas L. v.* Genealogics — 2003.
5. ↑  *Պեմա (Պադմա)* անունը բառացի նշանակում է լոտոս՝ մաքրության խորհրդանիշ, *Դորջեն*՝ վաջրայի տիբեթական համարժեք։
Անվան այլ կիրառումների համար տե՛ս՝ Նեկրասովի փողոց (այլ կիրառումներ)

**Նեկրասովի փողոց** (ռուս.՝ Улица Некрасова), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս բանաստեղծ, գրական-հասարակական գործիչ Նիկոլայ Ալեքսեևիչ Նեկրասովի (1821-1878) պատվին։ Սկիզբ է առնում Լունաչարսկու փողոցից և ավարտվում Օստրովսկու փողոցի հետ հատումով։ Երկարությունը 250 մետր է։

Նկարագրություն
--------------

Կրասնի Սուլին քաղաքի Նեկրասովի փողոցը սկսվում է Լունաչարսկու փողոցից, հատում Գոգոլի և Բելինսկու փողոցները և ավարտվում Օստրովսկու փողոցի հետ հատումով։ Կարճ փողոց է. երկարությունն ընդամենը 250 մետր է։ Փողոցում կա համարակալված 12 շինություն. ձախ կողմում (կենտ համարներ)` 6 շինություն, աջ կողմում (զույգ համարներ)` նույնպես 6։

Նեկրասովի փողոցի փոստային դասիչն է՝ 346352։

Փողոցն անվանվել է ռուս բանաստեղծ, գրական-հասարակական գործիչ Նիկոլայ Ալեքսեևիչ Նեկրասովի (1821-1878) պատվին։ Նեկրասովի ստեղծագործության գլուխգործոցը «Ո՞վ է Ռուսիայում լավ ապրում» (1866-1876) պոեմն է, որը 19-րդ դարի կեսերի ժողովրդական կյանքի իսկական բանաստեղծական հանրագիտարան է։ Նեկրասովը մեծ ազդեցություն է գործել ոչ միայն իր ժամանակի դեմոկրատական ուղղության բանաստեղծների, այլև ընդհանրապես ռուս պոեզիայի հետագա զարգացման, ինչպես նաև ԽՍՀՄ ժողովուրդների գրականությունների վրա։

Ծանոթագրություններ
------------------

1. ↑  «Հայկական Սովետական Հանրագիտարան, հ. 8, էջ 216». Վերցված է 2019 Ապրիլ 3-ին.

Աղբյուրներ
----------

* Улица Некрасова в Красном Сулине
* Подробная карта Улица Некрасова, город Красный Сулин со спутника с номерами домов, индекс и маршруты, Яндекс, Гугл карты

Արտաքին հղումներ
----------------

* Почтовый индекс 346352 — Красный сулин, Ростовская область Արխիվացված 2019-04-03 Wayback Machine
**Ցիտոկինները** (հուն.` *cyto* - բջիջ, *kinos* - շարժում) օրգանիզմի տարբեր բջիջների կողմից սինթեզվող, բազմազան հատկություններով և ֆունկցիաներով օժտված, միջբջջային փոխազդեցության սպիտակուցային բնույթի միջնորդներ են, որոնք պայամնավորում են ինչպես բնածին ու ձեռքբերովի իմունիտետի ռեակցիաները, այնպես էլ օրգանիզմի մի շարք կենսականորեն անհրաժեշտ այլ ֆունկցիաներ։

Կառուցվածք
----------

Քիմիական բնույթով դրանք պեպտիդներ կամ գլիկոպրոտեիններ են և սինթեզվում են ինչպես օրգանիզմի նորմալ, այնպես և տարբեր ազդակներով ակտիվացած բջիջների կողմից, ընդ որում նրանց սինթեզի համար խթան կարող են հանդիսանալ հակածինները (անտիգենները), պրոստագլանդինները, հորմոնները, այլ ցիտոկինները և այլն։

Դասակարգում
-----------

Ցիտոկինների հիմնական խմբերն են`

* Ինտերֆերոններ (ԻՆՖ)` ունեն արտահայտված հակավիրուսային ազդեցություն;
* 
* Ինտերլեյկիններ (ԻԼ)` ապահովում են միջբջջային փոխազդեցությունների կարգավորումը, գլխավորապես ազդում են լեյկոցիտների վրա;
* 
* Գաղութխթանիչ գործոններ (ԳԽԳ)` ոսկրածուծում խթանում են լեյկոցիտների աճը;
* 
* Քեմոկիններ` ազդում են լեյկոցիտների շարժունակության վրա։

Ըստ ծագման տարբերում են հետևյալ տեսակները՝

* Լիմֆոկիններ՝ արտադրվում են T-լիմֆոցիտների կողմից *(ԻԼ-2, ԻԼ-3, ԻԼ-4, ԻԼ-5, ԻՆՖ-α,β,γ և ԳԽԳ)*;
* 
* Մոնոկիններ՝ արտադրվում են մակրոֆագերի կողմից *(ԻԼ-1, ԻԼ-6, ԻԼ-8, ԻԼ-12 և ՈւՆԳ-α)*:

Ըստ ազդեցության բնույթի ցիտոկինները լինում են՝

* Պրոբորբոքային (բորբոքմանը նպաստող);
* 
* Հակաբորբոքային;
* 
* Բջջային և հումորալ իմունիտետը կարգավորողներ։

Ազդեցության մեխանիզմը
---------------------

Ցիտոկինները ազդում են երկու մեխանիզմով՝ **պարակրին** և **աուտոկրին**։  

Պարակրին ազդեցության ժամանակ մի բջջից արտադրված ցիտոկինը ազդում է մեկ այլ բջջի վրա։   

Աուտոկրին ազդեցության դեպքում բջիջն արտադրում է ցիտոկին, որն անհրաժեշտ է հենց իր ակտիվացման համար։ Վերոհիշյալ ցիտոկինների մի մասն ազդում է պարակրին, մյուս մասը աուտոկրին կերպով, մի մասն էլ՝ և աուտոկրին և պարակրին։
Բոլոր դեպքերում բջջի ընկալունակությունը տվյալ ցիտոկինի հանդեպ կախված է նրա նկատմամբ ընկալիչի առկայությունից այդ բջջի մակերեսին։ Ցիտոկին-ընկալիչ փոխազդեցությունը բերում է բջջի մեջ նոր գործողությունների ծավալմանը, ինչպիսիք են բջջի աճի խթանումը, տարբերակումը կամ մահը։  

Այսպիսով, ցիտոկինները արտաբջջային գործոնների մի ենթադաս են, որոնք ազդում են բջջի բազմացման և տարբերակման վրա։ Բացի այս ազդեցություններից, ցիտոկինների մեծ մասն ունեն տարբեր կենսաբանական ազդեցություններ։

Արտաքին հղումներ
----------------

* ԵՊԲՀ Ախտաֆիզիոլոգիաի ամբիոն Արխիվացված 2016-03-05 Wayback Machine
* Ցիտոկինների դերը և դասակարգումը
* Հարցեր բժիշկներին - Անվճար բժշկական խորհրդատվություն
* ՀՀ ԱՆ Հանրապետական Գիտաբժշկական Գրադարան
**Ժոզեֆինա Մերտլ Կորբին** (անգլ.՝ Josephine Myrtle Corbin, մայիսի 12, 1868(1868-05-12), Լինկոլն շրջան, Թենեսի, ԱՄՆ - մայիսի 6, 1928(1928-05-06), Cleburne, Տեխաս, ԱՄՆ), կրկնակի կոնքերով և չորս ոտքերով ծնված ամերիկուհի։ Նրա փոքր «ներքին» ոտքերից յուրաքանչյուրը զույգ էր կազմում առողջ ոտքերից մեկի հետ։ Ըստ Կորբինի՝ նա կարող էր շարժել ներքին ոտքերը, բայց դրանք շատ թույլ էին, ուստի դրանցով քայլել հնարավոր չէր։ Իր կյանքի ընթացքում շրջիկ կրկեսներում աշխատել է որպես դերասանուհի, բացի այդ, գրավել է իր ժամանակի բժիշկների լուրջ ուշադրությունը։

Կորբինի հայրը՝ Վիլյամ Հ. Կորբինը, դստեր ծննդյան ժամանակ 25 տարեկան էր, իսկ մայրը՝ Նենսի Կորբինը (օրիորդական անունը՝ Սալլինս), դստեր ծննդյան ժամանակ 34 տարեկան էր։ Բժիշկները, որոնք ծննդաբերությունից անմիջապես հետո հետազոտել են երեխային, նշել են, որ երկու ծնողներն էլ շատ նման էին միմյանց․ «Երկուսն էլ շիկահեր էին, ունեին կապույտ աչքեր և շատ սպիտակ մաշկ»․ նրանք այնքան նման էին, որ բժիշկները կասկածել են նրանց՝ «արյունակից հարազատներ» լինելու մեջ։ Կորբիններն ունեցել են չորս որդի և չորս դուստր, այդ թվում՝ Նենսիի առաջին ամուսնությունից ծնված դուստրը։

Փոքրիկ Մերտլի ծնունդն արտասովոր որևէ բանով աչքի չի ընկել, ըստ նրա մոր, որն ուրախ էր այդ կապակցությամբ. բժիշկները, ովքեր հետազոտել են երեխային նրա ծննդից անմիջապես հետո, նշել են, որ հասարակության ուշադրությունը «ճակատագրական կլիներ երեխայի և, հնարավոր է, մոր համար»։ Կորբինն ուժեղ երեխա էր․ ծնվելուց երեք շաբաթ անց նա կշռում էր 10 ֆունտ, և, ինչպես հաղորդվում էր նույն տարում տպագրված ամսագրում, «մեծանում է առողջ» և «իրեն լավ է զգացում»։

Տասներեք տարեկանում սկսել է մասնակցել շրջիկ կրկեսների ներկայացումների՝ «Տեխասցի չորսոտանի աղջիկ» կեղծանունով։ Նրա ելույթների առաջին գովազդային բրոշյուրներից մեկը նկարագրել է նրան որպես «այնքան քնքուշ, որքան ամառային արևը, և այնքան երջանիկ, որքան օրը կարող է շարունակվել»։ Նրա հայտնիությունն այնպիսին էր, որ շրջիկ կրկեսների մի քանի սեփականատերեր սկսել են կեղծ չորսոտանի կանանց ներկայացնել հասարակությանը, և նույնիսկ այն ժամանակ, երբ Կորբինն ինքն այլևս ելույթներ չէր ունենում, նրա հետ դեռ մրցում էր կեղծ լրացուցիչ ոտքերով մի քանի կանայք։

Մերտլ Կորբինը մոտավորապես 1880 թվականին
Տասնինը տարեկանում Կորբինն ամուսնացել է Քլինթոն Բիկնելլի հետ, որից ունեցել է հինգ առողջ երեխա՝ չորս աղջիկ և մեկ տղա։

Ծանոթագրություններ
------------------

1. ↑  Gould, George, and Walter Pyle. *Anomalies and Curiosities of Medicine*, W. B. Saunders, 1898, p.194
2. ↑  *Jaggard, William Wright.* Joined Twins. Cyclopaedia of the Surgical Diseases of Children, Medical and Surgical : Vol. I / ed. by John M. Keating. — J. B. Lippincott Company, 1889. — P. 933.
3. ↑  *Parvin, Theophilus.* The Western Journal of Medicine. — Vol. III. — T. Parvin & Co, 1868. — P. 585.
4. ↑  *Bogdan, Robert.* Freak Show: Presenting Human Oddities for Amusement and Profit. — The University of Chicago Press, 1988. — P. 230.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մերտլ Կորբին» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Չափորոշչային վերահսկողություն | GND: 1155944186 · VIAF: 2502152381762701950004 · WorldCat VIAF: 2502152381762701950004 |

 |
**Ցիմլյանսկի շրջանային գավառագիտական թանգարան** (ռուս.՝ Цимлянский районный краеведческий музей), թանգարանՌուսաստանի Դաշնության Ռոստովի մարզիՑիմլյանսկ քաղաքում։

Պատմություն
-----------

Թանգարանը հիմնադրվել է 1998 թվականի փետրվարի 16-ին։ Ստեղծման սկզբնական շրջանում թանգարանը հավաքել է Ցիմլյանսկի շրջանի մարտական և աշխատանքային փառքի վերաբերյալ նյութեր։ Ներկայումս ֆոնդները համալրելիս հատուկ ուշադրություն է դարձվում հնագիտական հուշարձաններին և այն ցուցանմուշներին, որոնք ներկայացնում են Ցիմլյանսկայա ստանիցայի պատմությունը, արտացոլում են տեղի բնակչության կենցաղն ու բարքերը։

Թանգարանային բոլոր նմուշները միավորված են վեց հավաքածուներում` «Հնագիտություն», «Իրեղեն աղբյուրներ» (մետաղյա, փայտե, ապակե, խեցեղեն, կտորե, քարե, պլաստմասսայե իրեր, կենդանաբանական և բուսաբանական նյութեր, մարդաբանական հավաքածուներ), «Կերպարվեստային աղբյուրներ» (գեղանկարչություն, գրաֆիկա, սրբապատկերներ, քանդակ), «Դրամագիտություն» (մետաղադրամներ, շքանշաններ, մեդալներ, ժետոններ, նշաններ, պաստառներ, գանձեր, նամականիշեր, թղթե փողեր), «Զենք» (սառը և հրազենային), «Գրավոր աղբյուրներ» (ձեռագիր և տպագիր փաստաթղթեր, հազվագյուտ գրքեր, լուսանկարներ, բացիկներ)։

2017 թվականի սկզբի դրությամբ թանգարանային ֆոնդը բաղկացած էր 5437 թանգարանային առարկաներից, որոնք արտացոլում են Ցիմլյանսկայա ստանիցայի, Ցիմլյանսկ քաղաքի, Ցիմլյանսկի հէկի ստեղծման պատմությունը, Մեծ տափաստանի էվոլյուցիան։

Ամեն տարի թանգարանն ընդունում է ավելի քան 9 հազար այցելուի։

Թանգարանը մասնակցում է ամենամյա «Թանգարանային գիշեր» միջոցառմանը, նաև այնտեղ պարբերաբար կազմակերպվում են տարբեր ցուցահանդեսներ։

Հասցե
-----

Թանգարանի հասցեն` Ռոստովի մարզ, ք. Ցիմլյանսկ, Չեխովի փող. տուն 15։

Ծանոթագրություններ
------------------

1. ↑  Постановление Главы Администрации Цимлянского района № 79 от 1998 года
2. ↑  МБУК «Цимлянский районный краеведческий музей»(չաշխատող հղում)
3. ↑  Цимлянский районный краеведческий музей
4. ↑  «Цимлянский краеведческий музей». Արխիվացված է օրիգինալից 2019 թ․ սեպտեմբերի 8-ին. Վերցված է 2021 թ․ մարտի 6-ին.
5. ↑  Ночь музеев в Цимлянском районном краеведческом музее
6. ↑  Ночь музеев в Цимлянском районном краеведческом музее(չաշխատող հղում)
7. ↑  Выставка в Цимлянске(չաշխատող հղում)
8. ↑  В Цимлянск приехала выставка из Ростовского краеведческого музея(չաշխատող հղում)
9. ↑  В Цимлянск приехала выставка из Ростовского краеведческого музея

Արտաքին հղումներ
----------------

* Թանգարանի պաշտոնական կայքը
* Թանգարանը Վիքիքարտեզում
**Լուքսորի կոթող** (ֆր.՝ obélisque de Louxor), հին եգիպտական կոթող Փարիզի Կոնկորդի հրապարակի կենտրոնում։ Ունի 23 մ բարձրություն։ Ստեղծվել է Ռամզես II-ի օրոք, սկզբում տեղադրված է եղել Եգիպտոսի Լուքսոր տաճարի մուտքի մոտ, սակայն 1830-ական թվականներին փոխարքա Մուհամմադ Ալի փաշան այն նվիրել է Ֆրանսիային։

Լուքսորի կոթողը Ֆրանսիայի մայրաքաղաքի ամենահին շինությունն է (հաշվի է առնվում նրա ստեղծման, ոչ թե Փարիզում տեղադրելու ժամանակը)։

Պատմություն
-----------

Լուքսոր տաճարի մուտքը․ առջևի պլանում դատարկ տեղն է, որտեղ տեղադրված է եղել Ֆրանսիա տեղափոխված կոթողը։
Լուքսորի երկվորյակ կոթողները ինչ-որ ժամանակ մատնանշել են Լուքսորի տաճարի մուտքը։ 1829 թվականին Եգիպտոսի վալի և ինքնահռչակ խեդիվ Մուհամմադ Ալի փաշան կոթողները նվիրել է Ֆրանսիային։

1823 թվականի օգոստոսին ֆրանսիական «Սֆինքս» կորվետը (ռազմական նավ) ուղևորվել է Ալեքսանդրիա՝ հանդիպելու «Լուքսոր» բարժային, որպեսզի վերցնի կոթողներից մեկը և այն տանի Ֆրանսիա։ 1833 թվականի ապրիլի 1-ին երկու նավերը ուղևորվել են Տուլոն, ուր հասել են մայիսի 10-ին։ Օգոստոսի 12-ին նավերը հասել են Շերբուր Օկտևիլ քաղաքի նավահանգիստ։

Դեկտեմբերի 21-ին կոթողը հասել է Փարիզ։ Երեք տարի անց՝ 1836 թվականի հոկտեմբերի 25-ին, Լուի Ֆիլիպ I արքայի հրամանով կոթողը տեղադրվել է Կոնկորդի հրապարակի կենտրոնում։

Երկրորդ կոթողը մնացել է Լուքսորում։ Դրանից պաշտոնական հրաժարումը եգիպտական կառավարությանը հասցեագրել է Ֆրանսիայի նախագահ Ֆրանսուա Միտտերանը իր նախագահական առաջին կառավարման շրջանում։

Պատվանդան
---------

Կոթողի պատվանդանին կան փորագրություններ, որոնք պատկերում են, թե ինչպես է կոթողը ապամոնտաժվել Եգիպոսում իր տեղից, տեղափոխվել Ֆրանսիա և դրվել Փարիզում։

* Կոթողը հանվում է Եգիպտոսից և տեղափոխվում Ֆրանսիա։Կոթողը հանվում է Եգիպտոսից և տեղափոխվում Ֆրանսիա։
* Կոթողը տեղադրվում է Փարիզում։Կոթողը տեղադրվում է Փարիզում։

Վավերագրություն
---------------

* Վավերագրական ֆիլմ։ Ռեժիսոր՝ Օլիվեր Լեմարթ (Olivier Lemaitre)։ Արտադրություն՝ Séquana média, 2014 թվական, (05.12.2017). «Կոթողի արտասովոր ճամփորդությունը = L'Odyssee de l'obelisque». (ռուսերեն). Ռուսաստան, Կուլտուրա. `{{cite episode}}`: Cite has empty unknown parameters: `|began=`, `|episodelink=`, `|city=`, `|serieslink=`, `|ended=`, `|transcripturl=`, and `|seriesno=` (օգնություն); External link in ``|credits=`` (օգնություն); Missing or empty `|series=` (օգնություն)CS1 սպաս․ հավելյալ կետադրություն (link)

Տես նաև
-------

* Կոթող
* Կառնակ
* Լուքսոր տաճար

Ծանոթագրություններ
------------------

1. ↑  base Mérimée (ֆր.) — ministère de la Culture, 1978.

Գրականություն
-------------

* Ժան Բատիստ Ապոլիներ, Լեբա (*Jean Baptiste Apollinaire Lebas*), *L’Obélisque de Louxor*, Paris, 1839.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լուքսորի կոթող» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 7839746-7 · LCCN: sh89001189 · Mérimée: PA00088875 · VIAF: 235305207 · WorldCat VIAF: 235305207 |

 |
Մեծ պալատի տեսքը Մենամ Չաո Պրայա գետից
**Մեծ պալատ** (թաի.՝ พระบรมมหาราชวัง), պալատական համալիր Թայլանդում` Բանգկոկում։

Մեծ պալատը եղել է Թայլանդի արքաների նստավայրը` սկսած 18-րդ դարից։ Պալատի շինարարությունը սկսվել է 1782 թվականին՝ Ռամա I արքայի օրոք, երբ վերջինս մայրաքաղաքը Տխոնբուրիից տեղափոխում է Բանգկոկ։ Պալատը անընդհատ ընդարձակվել է. ժամանակի հետ կառուցվել են հարակից բազմաթիվ շինություններ` տարբեր նշանակության։ Ներկայումս պալատը չի կիրառվում Թայլանդի թագավորների բնակության համար։ Ռամա IX արքան ապրում է Չիտրալադա պալատում։

Պատմություն
-----------

Երբ Բուդհա Յոդֆա Չուլալոկե արքան (Ռամա I) որոշում է ընդունում Սիամի մայրաքաղաքը արևմուտքում գտնվող Տխոնբուրիից տեղափոխել արևելյան Բանգկոկ, որ գտնվում է Մենամ Չաո Պրայա գետի ափին, որոշում է կառուցել արքայական նոր պալատ, որ բոլորին կցնցեր իր շքեղությամբ ու մեծությամբ։

Շինարարությունն սկսվում է 1782 թվականի մայիսի 6-ին։ Սկզբում պալատը փայտե մի քանի շինություն էր ներկայացնում, որ չորս կողմից շրջապատված էր 1900 մ երկարությամբ պաշտպանական պատով։ Ամրոցով շրջապատված տարածքն ուներ մոտ 218.400 մ ² մակերես։ Շուտով թագավորը պատվիրում է Զմրուխտե Բուդդայի տաճարը, որ նախատեսված էր Բուդդային անձնական երկրպագության համար։ Երբ պալատի շինարարությունն ավարտվում է (1785), այնտեղ տեղի է ունենում Ռամա I-ի թագադրման արարողությունը։

Մեծ պալատի նախագիծը որոշ չափով հիշեցնում է Այուտայա քաղաքում գտնվող պալատը։ Պալատն ուղղանկյունաձև է։ Արևմտյան մասը դուրս էր գալիս գետի մոտ, իսկ արքայական հարկաբաժինը գտնվում էր արևելյան մասում։

Մեծ պալատը իշխանության նստավայրն էր և արքայական դատարանը Չակրի դինաստիայի օրոք ընդհուպ մինչև Ռամա V-ի, ինչպես նաև նրա որդիներ Ռամա VI-ի և Ռամա VII-ի կառավարման տարիները։ Վերջիններս, գերադասելով ապրել առանձին պալատներում, այնուամենայնիվ մեծ պալատն օգտագործում էին որպես գլխավոր նստավայր։ 1945 թվականին արտասահմանից վերադառնալուց հետո այստեղ է հաստատվել Ռամա VIII-ը, սակայն նրա առեղծվածային մահից հետո եղբայրը` Ռամա IX-ը, արքայական նստավայրը տեղափոխում է Չիտրալադա։

Այնուամենայնիվ, պալատը ներկայումս էլ օգտագործվում է արքայական ընտանիքի կողմից։ Այնտեղ կազմակերպվում են արքայական ամենամյա հանդիսություններ, ինչպես նաև արքայական հարսանիքներ, թաղումներ, պետական ընդունելություններ։

Ներկայումս պալատը բաց է այցելուների համար և հանդիսանում է էքսկուրսիոն հանրահայտ ուղղություն։ Ներս մտնել ցանկացողները պետք է հոգ տանեն իրենց արտաքին տեսքի համար, քանի որ արգելված է կիսավարտիքներով, կարճ շրջազգեստներով, մեծ լանջաբացվածքով շորերով մուտքը։

Պատկերասրահ
-----------

* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Suksri 1999, p. 11
2. ↑  Watcharothai, et al. 2005, p. 18

Արտաքին հղումներ
----------------

* Պաշտոնական կայք Արխիվացված 2009-12-27 Wayback Machine
* Մեծ պալատ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեծ պալատ (Բանգկոկ)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n88210201 · VIAF: 126777774 · WorldCat VIAF: 126777774 |

 |
**Մարտին Սաար** (անգլ.՝  Martin Saar, ապրիլի 30, 1980(1980-04-30), Տալլին, Էստոնական ԽՍՀ, ԽՍՀՄ), էստոնացի նկարիչ, աշխատում և ապրում է Տալլինում և Նյու Յորքում։

Կենսագրություն
--------------

2002 թվականին ավարտել է փողոցային արվեստի Կևադեի դպրոցը և Էստոնիայի նկարչական ակադեմիան, ինչպես նաև Նյու Յորքի արվեստի ակադեմիան։ Սաարի նկարների շարքում են խճանկարներ, տարբեր կտավներ և ջրաներկով նկարներ, ինչպես նաև թվային կոլաժներ և տեսահոլովակներ։ Որպես ոգեշնչում Սաարը օգտագործել է երաժշտությունը, որը փոխանցում է տարբեր սկզբունքային գույներ և արտահայտիչ ժեստեր։ Սաարի նկարների մի քանի շարքերը քսման, փոքր տարածքի վրա կենտրոնացման կիրառման վառ օրինակներ են։ Խոշոր միագույն կտավները արտացոլում են Խորհրդային Էստոնիայում նրա ընտանեկան կյանքի հիշողությունները։

Սաարն արժանացել է ճանաչման՝ շնորհիվ Նյու Յորքի հայտնի մարդկանց խճանկարային նկարի, որում պատկերած դիմանկարները տպագրվել են «Նյու Յորք Թայմս»-ում։ Սաարը ցուցադրել է իր աշխատանքները ավելի քան 10 անհատական ցուցահանդեսներում և մի քանի խմբային ցուցադրություններում։ Նրա ստեղծագործությունները գտնվում են Նենսի Ռեյգանի, Դեյվիդ Կոպերֆիլդի, Ֆարահ Փեհլևիի, Դիանա ֆոն Ֆյուրստենբերգի և Կարոլինա Հերերայի նման հանրաճանաչ մարդկանց հավաքածուների շարքում։

Խմբային ցուցահանդեսներ
----------------------

* 2007՝ *Bridge Art Fair*, Մայամի
* 2007՝ Լեյլա Թագինիա-Միլանի Հելլերի պատկերասրահ, Նյու Յորք
* 2007՝ *ArtDepoo*, Տալլին
* 2007՝ Սոհո Հաուս, Նյու Յորք
* 2006՝ Լեյլա Թագինիա-Միլանի Հելլերի պատկերասրահ, Նյու Յորք
* 2006՝ Վիվան Նեպ պատկերասրահ, Տալլին
* 2004՝ *Surf Ambiance Gallery* պատկերասրահ, Սեգ Հարբոր, Նյու Յորք

Ծանոթագրություններ
------------------

1. ↑  New Paintings by Martin Saar
2. ↑  ABOUT THE ARTIST
3. ↑  New York Times
4. ↑  Archive II: Carolina Herrera’s Latest Take on Prints
5. ↑  Estonian Rhapsody

Արտաքին հղումներ
----------------

* Պաշտոնական կայք (անգլ.)
* Էջը Art Net կայքում (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարտին Սաար» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |
|  |
| Չափորոշչային վերահսկողություն | VIAF: 5388153411840941700008 · WorldCat VIAF: 5388153411840941700008 |

 |
**Համոնտ Ախել** (հոլ.՝ Hamont-Achel), քաղաք և կոմունա Լիմբուրգ նահանգում։ 2008 թվականի հունվարի 1-ի դրությամբ բնակչությունը կազմում է 13898 մարդ։ Ընդհանուր մակերեսը կազմում է 43.66 կմ քառ․: Համոնտ Ախել կոմունան ստեղծվել է 1977 թվականին Համոնտի և Ախել քաղաքի կոմունաների միավորման միջոցով։ 1985 թվականին կոմունան ստացել է քաղաքի կարգավիճակ, զինանշան և դրոշ։

Պատմություն
-----------

Համոնտն առաջին անգամ հիշատակվում է 1257 թվականին, իսկ Ախելը 1139 թվականին Իննոկենտիոս II պապի կոնդակում։ Վերջինում նաև նշված է, որ 12-րդ դարում այսօրվա Համոնտ, Ախել և Սինթ Հյոիբրեխտս-Լիլլյա քաղաքները պատկանել են Մաաստրիխտի Սուրբ Սերվանտեսի կապիտուլին։ Մոտ 1275 թվականին այս տարածաշրջանն ընկավ Բոկստելի իշխանության տակ, որը վերոհիշյալ եկեղեցու հովանավորն էր, ինչը հանգեցրեց Գրեվենբրուկի ավատատիրության առաջացմանը։ Վերջինիս առաջին սեփականատերը դարձավ Բոկստելի իշխաններից մեկը։

Տեսարժան վայրեր
---------------

Համոնտ Ախելի տեսարժան վայրերից են Նապոլեոնի ջրաղացը (1804 թվական), մի շարք եկեղեցիներ և բենեդիկտյան Ախելսե Քլյոիս աբբայությունը, որտեղ 1998 թվականից պատրաստվում է «Ախել» գարեջուրը։

* Սուրբ Լավրենտիոսի եկեղեցին ՀամոնտումՍուրբ Լավրենտիոսի եկեղեցին Համոնտում
* Սուրբ Մոնուլֆայի և Գոնդուլֆայի եկեղեցին ԱխելումՍուրբ Մոնուլֆայի և Գոնդուլֆայի եկեղեցին Ախելում

Բնակչության աճ
--------------

Ծանոթագրություններ
------------------

1. ↑  Bevolking per gemeente op 1 januari (1992—2020) — Statbel.
2. ↑  Crossroads Bank for Enterprises

Արտաքին հղումներ
----------------

* Website about Hamont-Achel (Հոլանդերեն)
* The Pessimist's Guide to History Արխիվացված 2011-08-23 Wayback Machine
* sporza.be report on Jelle Vanendert's return home after the 2011 Tour de France

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Համոնտ Ախել» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | GND: 4079612-7 · VIAF: 242098684 · WorldCat VIAF: 242098684 |

 |
**AirNet Express** Ամերիկայի Միացյալ Նահանգների բեռնատար ավիաընկերություն, որի կենտրոնակայանը գտնվում է Կոլումբուսում։ Ավիաընկերությունը մասնագիտանում է փաստաթղթերի, փաթեթների և այլ փոքր բեռների տեղափոխման և առաքման մեջ։ Ավիաընկերությունը Միացյալ Նահագներում հանդիսանում է ավելի քան *300* բանկերի ամենամեծ տրանսպորտային գործընկեր։ Ներկայումս ավիաընկերության գործունեությունը հիմնականում կենտրոնացած է գիտության և բժշկության ճյուղերի կազմակերպություններից և հաստատություններից փաստաթղթերի կարևոր փաթեթների տեղափոխման վրա։

AirNet Express ավիաընկերությունը շահագործում է Կոլումբուսի Ռիքենբակեր միջազգային օդանավակայանը։ 2008 թվականի սեպտեմբերին ավիաընկերությունը հայտարարեց բեռների տարանցիկ հանգույցը Չիկագո տեղափոխելու, ինչպես նաև օդանավերի քանակի կրճատման և փոխադրումների երթուղային ցանցի վերակազմակերպման մասին։

Պատմություն
-----------

Ավիաընկերությունը հիմնադրվել է 1974 թվականին հետևյալ անվանմամբ` *US Check Airlines*: Օդային բեռների շուկայում մինչև 1997 թվականի սեպտեմբերը ստեղծվել են յոթ ընկերություններ, որոնք համարյա համարժեք են իրենց գործունեության ոլորտում։

* Wright International Express — ձեռք է բերվել 1984 թվականին,
* Midway Aviation - տարածաշրջանային ավիաընկերության բաժին,
* Pacific Air Charter - ընկերություն, հաստատվել է 1997 թվականի հունիս ամսին,

2008 թվականի սկզբին ավիաընկերությունը ձեռք բերվեց Bayside Capital ներդրումային հոլդինգի կողմից 38 միլիոն ԱՄՆ դոլարով։

Չվերթ
-----

2008 թվականի դեկտեմբեր ամսի դրությամբ ավիաընկերության նավատորմը բաղկացած էր հետևյալ ինքնաթիռներից`


 **Չվերթ *AirNet Express***| **Ինքնաթիռի տեսակը** | **Ընդհանուր** | **Նշումներ** |
| Bombardier Learjet 35 | 6 |  |
| Bombardier Learjet 35A | 18 |  |
| Cessna 208 | 7 |  |
| Beechcraft Baron BE-58 | 41 |  |
| Piper PA-31 Navajo | 17 |  |

Ծանոթագրություններ
------------------

1. ↑  Airnet | AirNet Systems Redesigns Network for Growth (չաշխատող հղում — *պատմություն*, *կրկնօրինակ*)
2. ↑  Columbus Business First | AirNet moving hub to Chicago
3. ↑  FAA | Registry results Արխիվացված 2012-02-17 Wayback Machine

Արտաքին հղումներ
----------------

* Ավիաընկերության պաշտոնական էջը *AirNet Express*
Այս հոդվածը Վանի հերոսամարտի ականատեսի մասին է։  Այլ գործածությունների համար այցելեք Սուրեն Աբրահամյան (այլ կիրառումներ)։
*Վիքիպեդիայում կան հոդվածներ Աբրահամյան ազգանունով այլ մարդկանց մասին։*
**Սուրեն Աբրահամյան** (հունիսի 15, 1907(1907-06-15), Լեզք, Tuşba, Վանի մարզ, Թուրքիա - օգոստոսի 6, 2008(2008-08-06)), Ռամկավար Ազատական կուսակցության վետերան անդամ, Վանի հերոսական պաշտպանության ականատես, գրող։

Կենսագրություն
--------------

Ծնվել է 1907 թվին Լեզք գյուղում (Վանից 3 մղոն հեռու)։ Հայոց Ցեղասպանության տարիներին եղել է Վանի հերոսական պաշտպանության ականատես։

Իր կյանքի ընթացքում հետապնդել է Հայոց ցեղասպանության ճանաչումը օտարների կողմից, բացել է ինտերնետային կայք (ArmenianGenocideSurvivor.com Արխիվացված 2007-09-27 Wayback Machine) հատուկ այդ նպատակի համար։

Հրատարակություններ
------------------

«Վանից Դետրոյթ. Հայկական ցեղասպանությունից մազապուրծ» և «Հուշագրություն Արմենուհու և Ամիրյան ընտանիքի մասին» կենսագրական գրքերի հեղինակն է։ 2007 թ. հրատարակվել է նաև Աբրահամյանի երրորդ գիրքը՝ «Հարյուրամյա ճանապարհորդությունը»։

Ծանոթագրություններ
------------------

1. 1 2

Արտաքին հղումներ
----------------

* «Հարյուրամյա ճանապարհորդություն», Ազգ օրաթերթ(չաշխատող հղում)
* 

**Սուրբ Պանտելեյմոն եկեղեցի** (ռուս.՝ Пантелеимоновская церковь), ուղղափառ եկեղեցի Ռուսաստանի Ռոստովի մարզի Կրասնի Սուլինի շրջանի Կիսելյովոյի գյուղական համայնքի Պավլովկա գյուղում։

*Տաճարի հասցեն՝* Ռուսաստան, Ռոստովի մարզ, գյուղ Պավլովկա, Կիսելյովոյի գյուղական համայնք։

Պատմություն
-----------

1890 թվականին Չերկասկի շրջանի Պավլովսկո-Կունդրյուչենսկի խուտորի վստահված բնակիչները, որոնք պատկանում էին Գուկովո-Գնիլուշանսկի խուտորի Սուրբ Նիկողայոս եկեղեցու ծխին, դիմել են Դոնի և Նովոչերկասկի արքեպիսկոպոսին՝ Սուրբ մեծ նահատակ Պանտելեյմոնի անունով եկեղեցի կառուցելու խնդրանքով։ Եկեղեցին նվիրվում էր 1888 թվականի հոկտեմբերի 17-ին գնացքի վթարի ժամանակ կայսր Ալեքսանդր III-ի և նրա ընտանիքի փրկությանը։

Թույլտվությունը տրվել է, սակայն տաճարի շինարարությունը սկսվել է միայն 15 տարի անց։ 1902 թվականից եկեղեցին կառուցել է կապալառու Վասիլևը։ Եկեղեցին կառուցվել է խուտորի համայնքի հաշվին։

1905 թվականին եկեղեցին կառուցվել է, և 1905 թվականի հոկտեմբերի 26-ին օծվել։ Նոր քարե եկեղեցին դրսից պատվել էր թրծած աղյուսով, այն կանգնած էր քարե հիմքի վրա, ծածկված էր թերթային երկաթով։ Եկեղեցուն կից կառուցվել էր զանգակատուն։ Եկեղեցին ցանկապատված էր քարե ցեմենտապատ հիմքով երկաթե պարիսպով։ Կառուցված եկեղեցում կար մի աթոռ՝ հանուն Սուրբ մեծ նահատակ Պանտելեյմոնի։

Սուրբ Սինոդը որոշել էր եկեղեցու անձնակազմը, որը ներառում էր քահանա, սաղմոսասաց, նշխարաթուխներ։ Եկեղեցու շրջակայքում ծխականները առաքյալների թվով տնկել էին 12 բարդի։

Եկեղեցին վարում էր չափաբերական մատյան, կար 50 եկեղեցական գրքով, «Կորմչի» և «Դուխովնիե բեսեդի» («Հոգևոր զրույցներ») ամսագրերով գրադարան։

Հայրենական մեծ պատերազմից առաջ ծիսակատարությունները եկեղեցում դադարեցին։ 1943 թվականին տաճարը վերաբացվեց, 1961 թվականին կրկին փակվեց, նրա վրայից պոկվեցին գմբեթները։ Հետագայում տաճարում կոլտնտեսության հացահատիկի շտեմարանն էր, տաճարն աստիճանաբար խարխլվում ու փլվում էր։

1995 թվականին եկեղեցին փորձել են վերականգնել, սակայն՝ ապարդյուն։ Եկեղեցին ընդգրկված չէ պահպանվող հուշարձանների ցանկում։

2015 թվականին Պավլովկա գյուղում տեղի բնակիչների միջոցներով բացվեց Սուրբ Պանտելեմոն եկեղեցու աղոթատունը։ Այդ մատուռը գտնվում էր քահանայի նախկին տանը։ Այստեղ էր բերվել Սուրբ Պանտելեյմոն եկեղեցու սրբապատկերների մի մասը։ Նոր մատուռում ծիսակատարություններն անցկացվում են եկեղեցական տոների ժամանակ։

Կղերականություն
---------------

* Կոսմաչով Պյոտր Պետրովիչ (1906-1910)
* Մորոզով Յակով Յակովլևիչ (1910-1917)

Ներկայում մատուռում ծիսակատարություններ է անցկացնում Կրասնի Սուլին քաղաքի Ալեքսանդր Նևսկու ծխի քահանա Վիկտոր Լիտվինովը։

Գրականություն
-------------

* Кудрявцев В. История хутора Павловка / В. В. Кудрявцев // Сулинская земля: страницы истории. – Ростов н/Д. 1999. – С.20-27.
* Мякинченко В. Павловка / В. А. Мякинченко // Сулин и сулинцы: слов. – справ. – Красный Сулин, 2002. – С.73, 110.

Արտաքին հղումներ
----------------

* Село Павловка Красносулинского района
* Пантелеимоновский храм
* В Красносулинском районе появился новый храм
Անվան այլ կիրառումների համար տե՛ս՝ Սուրբ Երրորդություն եկեղեցի (այլ կիրառումներ)

**Սուրբ Կենսաստեղծ Երրորդություն եկեղեցի** (ռուս.՝ Церковь Троицы Живоначальной),Ռուս Ուղղափառ եկեղեցու տաճար ՌԴ Ռոստովի մարզի Ազով քաղաքում։ Ենթարկվում է Ռոստովի և Նովոչերկասկի թեմին։

Պատմություն
-----------

1989 թվականին ազովցիները դիմեցին տեղական ինքնակառավարման մարմիններին քաղաքում ուղղափառ եկեղեցի ստեղծելու խնդրանքով։ Թույլտվությունը ստացվեց միայն այն բանից հետո, երբ տեղի բնակիչները հասան Մոսկվայի պատրիարքարան։ Աղոթքի տուն կազմակերպելու համար տեղական իշխանությունները համայնքին փոխանցեցին մի փոքր շենք, որը վերանորոգվեց ծխականների սեփական ուժերով։ 1989 թվականի օգոստոսի 18-ին տեղական ինքնակառավարման մարմինները շինարարության համար հողամաս հատկացրին։ 1990 թվականի փետրվարի 2-ին կառուցվեց փոքր տաճարը, և նույն թվականին սկսվեցին ավելի խոշոր տաճարի շինարարության նախապատրաստական աշխատանքները։

1991 թվականին դրվեց տաճարի հիմնաքարը, և շինարարությունը սկսվեց։ Թեև 1995 թվականին շինարարությունը դեռ չէր ավարտվել, սակայն սկսվեցին ժամերգությունները։ 2000 թվականին շինարարությունն ավարտվեց նոր զանգակատան բացումով։ 2001 թվականին եկեղեցին երեսպատեցին աղյուսով, տաճարին կից հողամասը բարեկարգվեց։ Հիմնական աշխատանքները կատարվեցին 2004 թվականին, երբ իրականացվեցին տաճարի վերակառուցում և վերակահավորում, տեղադրվեց փորագրված հինգհարկանի պատկերակալ։ 2007 թվականին սկսվեց տաճարի նկարազարդումը։

Ներկայումս տաճարին կից բացվել են արտոնագրված կիրակնօրյա դպրոց, հոգևոր-լուսավորչական երիտասարդական կենտրոն, եկեղեցական-խմբերգային երգեցողության կամավոր դասընթացներ։

### Հոգևորականություն

**Ավագ քահանա՝** Սերգի Բաբենցև

**Կղերականներ**

* Դիմիտրի Դորոշենկո, քահանա
* Նիկոլայ Չապկի, քահանա
* Միխայիլ Բաբենցև, քահանա

Սրբություններ
-------------

* Սուրբ Աստվածածնի Ազովի սրբապատկերի ցուցակ
* Սրբապատկեր սուրբ Ամվրոսի Օպտինսկու մասունքների մասնիկով

Գրականություն
-------------

* Арутюнов Г. Б. "Православные храмы Азова. Памятные православные места," в кн. Арутюнов Г. Б. Азов – имя знаменитое, Азов: Инф.-издат. Центр "Патарва", 2009.

Ծանոթագրություններ
------------------

1. ↑  «АЗОВСКИЙ ТРОИЦКИЙ ХРАМ - Древо». Վերցված է 2017 թ․ հունվարի 10-ին.

Արտաքին հղումներ
----------------

* Храм Святой Троицы города Азова Արխիվացված 2017-11-05 Wayback Machine
**Պայթյուն Դոմոդեդովո օդանավակայանում**, Մոսկվայի Դոմոդեդովո օդակայանում, միջազգային չվերթերի տերմինալի ուղեբեռների հանձնման գոտում 2011 թ. հունվարի 24-ին, Մոսկվայի ժամանակով 16։ 32-ին որոտած պայթյուն, որի հետևանքով զոհվել է 35, վիրավորվել 170 մարդ։ Պայթյունը համարժեք է եղել 7 կգ տրոտիլի, պայթուցիկում կտրող-ծակող մետաղական իրեր են եղել։ Ըստ Ռուսաստանում Հայաստանի դեսպանատան մամլո ծառայության հաղորդագրության, դեսպանատունը տեղի ունեցածի կապակցությամբ անցել է շուրջօրյա աշխատանքի։ Օդանավակայան և հիվանդանոցներ են ուղարկվել դեսպանատան աշխատակիցները՝ ստուգելու զոհվածների և վիրավորների թվում հայերի կամ Հայաստանի քաղաքացիների առկայության փաստը։

Ըստ լրատվական գործակալությունների տվյալների սկզբում հաղորդվում էր վիրավորվածների թվում մեկ հայի առկայության մասին (42-ամյա Կարեն Միխայելի Գալուստյան)։ Հունվարի 25-ի տվյալներով տուժվածների թվում կան չորսը հայ։ Նրանք են՝ 42-ամյա Կարեն Միխայիլի Գալուստյան (ապրում է Մոսկվայի մարզի Կրասնոգորսկի շրջանում, տեղափոխվել է թիվ 13 քաղաքային հիվանդանոց), 65-ամյա Գուրյան Վարդանի Խաչատուրով (տեղափոխվել է թիվ 13 քաղաքային հիվանդանոց), 57-ամյա Յուրի Ալբերտի Վարդանով (տեղափոխվել է թիվ 71 քաղաքային հիվանդանոց) և 52-ամյա Պողոսբեկով Ա.Ա. (տեղափոխվել է Վիշնևսկիի անվան վիրաբուժական ինստիտուտ)։

Ըստ իրավապահ մարմինների ներկայացուցիչների՝ պայթուցիկ սարքը հնարավոր է գործի է դրել ինքնասպան ահաբեկիչը։ Պայթյունի կապակցությամբ, քրեական գործ է հարուցվել «ահաբեկչություն» հոդվածով։

Նախագահ Սերժ Սարգսյանը ցավակցական հեռագիր է հղել Ռուսաստանի նախագահ Դմիտրի Մեդվեդևին՝ «Դոմոդեդովո» օդանավակայանում տեղի ունեցած ահաբեկչության կապակցությամբ։

Տես նաև
-------

* Իսլամիստական ահաբեկչական հարձակումների ցանկ

Ծանոթագրություններ
------------------

1. ↑  «Ռուսաստանում Հայաստանի դեսպանատունն անցել է շուրջօրյա աշխատանքի». *armenpress.am*. Վերցված է 2017 թ․ նոյեմբերի 18-ին.
2. ↑  «Մոսկվայի «Դոմոդեդովո» օդանավակայանում ահաբեկչությունից տուժածների մեջ հայ կա». *news.am*. Վերցված է 2017 թ․ նոյեմբերի 18-ին.
3. ↑  «ՏՈՒԺԵԼ Է 4 ՀԱՅ». *Lragir.am*. Արխիվացված է օրիգինալից 2021-02-04-ին. Վերցված է 2017 թ․ նոյեմբերի 18-ին.
4. ↑  Նախագահ Սարգսյանը ցավակցական հեռագիր է հղել «Դոմոդեդովո» օդանավակայանում տեղի ունեցած ահաբեկչության կապակցությամբ
**Մարիա Մարգարիտա Ռոբլես Ֆերնանդես** (իսպ.՝ María Margarita Robles Fernández, նոյեմբերի 10, 1956(1956-11-10), Լեոն, Կաստիլիա և Լեոն, Իսպանիա), իսպանացի իրավաբան, դատավոր և քաղաքական գործիչ։ 2018 թվականի հունիսի 7-ից Պեդրո Սանչեսի կաբինետում Իսպանիայի պաշտպանության նախարար։ 2019 թվականի նոյեմբերի 30-ից մինչև 2020 թվականի հունվարի 13-ը ժամանակավորապես կատարել է Արտաքին գործերի նախարարի պարտականությունները։

Կենսագրություն
--------------

Մարգարիտա Ռոբլեսը ծնվել է փաստաբանի ընտանիքում։ 12 տարեկանից ընտանիքի հետ ապրել է Բարսելոնայում։ Իրավագիտություն է սովորել Բարսելոնայի համալսարանում։ Դատական կարիերան սկսել է 1981 թվականից։ 26 տարեկանում նշանակվել է Լյեյդա նահանգի Բալագեր քաղաքի դատավոր, ավելի ուշ աշխատել է նաև Սան Ֆելիու դե Լյոբրեգատում և Բիլբաոյում։ 34 տարեկանում գլխավորել է Բարսելոնայի նահանգի դատարանը։ Իր հայացքներով մոտ էր Իսպանական սոցիալիստական բանվորական կուսակցությանը, 1993 թվականին նշանակվել է Իսպանիայի արդարադատության նախարարության ենթախորհրդատու։ 1994-1996 թվականներին Ռոբլեսը զբաղեցրել է նախարար Խուան Ալբերտո Բելոչեի Իսպանիայի ներքին գործերի նախարարության պետքարտուղարի պաշտոնը։ 2008 թվականի սեպտեմբերից մինչև 2013 թվականի դեկտեմբերը հանդիսացել է դատական իշխանության գլխավոր խորհրդի անդամ։ Նա «Դատավորները հանուն ժողովրդավարության» ասոցիացիայի անդամ է և ակտիվորեն մասնակցում է դրա աշխատանքին։

2016 թվականի մայիսին հայտնի էր դարձել, որ հունիսի 26-ի խորհրդարանական ընտրություններում Մարգարիտա Ռոբլեսը Պեդրո Սանչեսից հետո երկրորդ տեղն է զբաղեցնելու Մադրիդում Իսպանական սոցիալիստական բանվորական կուսակցության ցուցակում։ 2017 թվականի հունիսի 18-ին Իսպանական սոցիալիստական բանվորական կուսակցության XXXIX համագումարի արդյունքներով Մարգարիտա Ռոբլեսը Պատգամավորների կոնգրեսում ընտրվել է սոցիալիստների խորհրդարանական խմբի մամուլի քարտուղար։ 2018 թվականի հունիսի 6-ին Մարգարիտա Ռոբլեսը Պեդրո Սանչեսի կառավարությունում նշանակվել է Իսպանիայի պաշտպանության նախարար։ 2019 թվականի նոյեմբերի 30-ին դարձել Է Իսպանիայի արտաքին գործերի նախարար՝ պահպանելով պաշտպանության նախարարի պաշտոնը։

Սանչեսի երկրորդ կաբինետում նշանակվել է պաշտպանության նախարարի պաշտոնում, որը ձևավորվել է 2020 թվականի հունվարի 13-ին։

Ծանոթագրություններ
------------------

1. 1 2 3
2. ↑
3. ↑  «Пост главы МИД в новом правительстве Испании займет юрист Аранча Гонсалес Лая». ТАСС. 2020 թ․ հունվարի 10. Վերցված է 2020 թ․ մարտի 6-ին.

Արտաքին հղումներ
----------------

* Маргарита Роблес на сайте министерства обороны Испании(իսպ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարգարիտա Ռոբլես» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 4673161819218927960009 · WorldCat VIAF: 4673161819218927960009 |

 |
**Մարգարետ Ագնես Բան** (անգլ.՝ Margaret Agnes Bunn, հոկտեմբերի 26, 1799(1799-10-26), Lanark, Lanark, Լարնակշիր, Շոտլանդիա, Մեծ Բրիտանիայի թագավորություն - 1883[…]), բրիտանացի դերասանուհի։

Վաղ կյանք
---------

Մարգարետ Սոմերվիլը ծնվել է Շոտլանդիայի Լենարք քաղաքում 1799 թվականի հոկտեմբերին։ Նրա հայրը` Ջոն Սոմերվիլը, թխվածքագործ էր։ Նրա ընտանիքն ապրում էր Լոնդոնի Մերիլեբոն թաղամասում։ Դպրոց է հաճախել Չելսի և Պեդինգթոն թաղամասերում։ Նրա ուսուցիչներն ու ընտանիքի անդամները նկատել են նրա դերասանական ունակությունը կրտսեր տարիքում։ 1815 թվականին հանդիպել է Դուգլաս Կիներդին։ Փորձել է կատարել Բելվիդերայի դերը, սակայն մերժվել է՝ «կերպարին անհավասար» լինելու պատճառով։ Նույն թվականին նրան խնդրել են Կիներդի և Լորդ Բայրոնի առջև կրկին փորձել նույն դերը։ Ի վերջո Մարգարետը բեմ է դուրս եկել այդ դերով։ 1816 թվականի մայիսի 9-ին նա առաջին անգամ բեմ է դուրս եկել ու խաղացել միսս Սոմերվիլի դերը, որը ներկայացրել է երեք տարի։

Կարիերա
-------

1818 թվականի հունվարի 6-ին ստեղծել է Բիանկայի կերպարը Դին Միլմանի «Ֆազիո» պիեսում, դադարեցրել ելույթները Դրյուրի լեյն թատրոնում։ Տեղափոխվել է Քովենթ Գարդեն, որտեղ 1818 թվականի հոկտեմբերի 22-ին հանդես է եկել Բիանկայի դերում։ Մի քանի շաբաթ անց՝ նոյեմբերի 9-ին, նա դեբյուտով հանդես է եկել որպես Ալիսա «Ջեյն Շոր» ներկայացման մեջ։ Մինչև 1819 թվականը ելույթ էր ունենում Բիրմինգհեմում։ Մարգարետը հանդիպել և ամուսնացել է Ալֆրեդ Բանի հետ։

Նրա ամուսինը տեղափոխվել է Դրյուրի լեյն՝ դերասանների համար կառավարման ընկերություն ստեղծելու համար։ 1823 թվականի հոկտեմբերի 27-ին Մարգարեթը Բիանկայի դերով վերադարձել է Դրյուրի լեյն։ 1823 և 1824 թվականներին հանդես է եկել «Քենլիվորթ» ներկայացման մեջ՝ կատարելով Էլիզաբեթ թագուհու դերը։ «Ձմեռային հեքիաթ» ներկայացման մեջ կատարել է Հերմիոնեի դերը, ինչպես նաև Կորնելիայի դերը՝ Շերիդան Նոուլզի «Կայոս Գրաչուս» պիեսում։

Հետագա կյանք և մահ
------------------

Բանը դադարել է դերերով հանդես գալ 1883 թվականին․ վախճանվել է նույն տարում։

Ծանոթագրություններ
------------------

1. 1 2  British Museum person-institution thesaurus
2. 1 2  Faceted Application of Subject Terminology
3. 1 2  Լորդ Բայրոնը և իր ժամանակները
4. 1 2 3  William Shakespeare (1823). *The Winter's Tale: A Play, in Five Acts*. T. Dolby. էջեր 3–.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարգարետ Ագնես Բան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Օքսֆորդի կենսագրական · Dictionary of National Biography |
|  |
| Չափորոշչային վերահսկողություն | ISNI: 0000000038476857 · LCCN: no91005688 · VIAF: 43860440 · WorldCat VIAF: 43860440 |

 |
**TeamXbox**, վեբ կայք, նվիրված Xbox և Xbox 360 խաղային համակարգերի համար նախատեսված համակարգչային խաղերին։ Կայքում տեղադրվող նյութերի մեծ մասը նվիրված է Xbox և Xbox 360 խաղային համակարգերին, սակայն կայքում հազվադեպ տեղադրվում են նյութեր նաև այլ խաղային համակարգերի մասին։

Պատմություն
-----------

TeamXbox-ը հիմնադրվել է 2000 թվականին Բրենթ Սոբոլեսկի և Սթիվ Բարտոնի կողմից։ 2001 թվականին Բարտոնը, Սոբոլսկին և Սոլ Նաջիմին MSXbox-ից, կնքեցինք պայմանագիր, ըստ, որի TeamXbox-ը և MSXbox ֆորումը միավորեցին, դառնալով մեկ ընդհանուր կայք և պահպանելով TeamXbox անվանումը։ Արդյունքում TeamXbox-ը դարձավ ամենախոշոր կայքը նվիրված Xbox խաղային համակարգին։

2003 թվականի հոկտեմբերի 21-ին IGN Entertainment ընկերությունը հայտարարեց TeamXbox-ի գնման մասին։ Չնայած այդ հանգամանքին, TeamXbox-ը պահպանեց իր վեբ հասցեն, թեմատիկան և աշխատակիցներին։ Գործարքի ժամանակ կայքն ամեն ամիս ուներ ավելի քան կես միլլոն այցելու։

2007 թվականի դեկտեմբերի վերջին TeamXbox-ի աշխատակիցը հաղորդեն, որ շնորհիվ իր ներքին աղբյուրների պատրաստ է հաստատել, որ Microsoft ընկերությունը աշխատանքներ է կատարում Xbox 360-ի համար նախատեսված նոր խաղային վահանակի վրա։ Արդյունքում, մի քանի տարի անց, պարզ դարձավ, որ այդ խաղայաին վահանակը՝ շարժի ճանաչման՝ Kinect համակարգն է։

2009 թվականի հուլիսին տարածվեց տեղեկություն Xbox-ի նոր խաղային համակարգի մասին։ TeamXbox-ը տրամադրեց էքսկյուզիվ, ոչ պաշտոնական տեղեկություն, որ նոր մոդելը ունակ է ցուցադրել պատկերները ստերեոսկոպիկ ռեժիմով։

2010 թվականի հուլիսին համացանցում հայտնվեց ոչ պաշտոնական տեղեկություն, ըստ որի Microsoft ընկերությունը հնարավոր է հրաժարվի «Xbox» բրենդից։ Այս տեղեկությունների համար աղբյուր հանդիսացավ FOX Interactive Media-ն, որը հայտարարեց, վերջին փոփոխությունների հետ կապված հնարավոր է փակվի նաև TeamXbox կայքը, իսկ Xbox բրենդին վերաբերվող ողւ նորությունները կտեղափոխվեն IGN.com կայքի առանձին բաժին։ Շնորհիվ այս նորության պարզ դարձավ, որ 2010 թվականի մարտին TeamXbox-ին աշխատակազմը ենթարկվել էր կրճատման։

2012 թվականի հունվարին պարզ դարձավ, որ կապված ֆինանսական բարդությունների հետ IGN-ը ստիպված է եղել կրճատել Voodoo Extreme 3D և TeamXbox կայքերի աշխատակիցների բյուջեն։

Ծանոթագրություններ
------------------

1. ↑  «IGN ENTERTAINMENT ACQUIRES TEAMXBOX WEBSITE The acquisition creates largest Xbox online community» (անգլերեն). IGN Entertainment. 2003 թ․ հոկտեմբերի 21. Արխիվացված է օրիգինալից 2012 թ․ ապրիլի 18-ին. Վերցված է 2010 թ․ փետրվարի 26-ին.
2. ↑  «И снова о новом геймпаде для Xbox 360». GameTech. 2007 թ․ դեկտեմբերի 29. Արխիվացված է օրիգինալից 2012 թ․ ապրիլի 18-ին. Վերցված է 2010 թ․ հունիսի 24-ին.
3. ↑  «Слух: новый Xbox в следующем году». GameTech. 2009 թ․ հունիսի 16. Արխիվացված է օրիգինալից 2012 թ․ ապրիլի 18-ին. Վերցված է 2010 թ․ հունիսի 24-ին.
4. ↑  «Слух: Microsoft может отказаться от бренда Xbox». GameTech. 2010 թ․ հունիսի 10. Արխիվացված է օրիգինալից 2012 թ․ ապրիլի 18-ին. Վերցված է 2010 թ․ հունիսի 24-ին.
5. ↑  Brenna Hillier (2012 թ․ հունվարի 28). «Voodoo Extreme, Team Xbox culled, Future lays-off more» (անգլերեն). VG247. Արխիվացված է օրիգինալից 2012 թ․ հունիսի 9-ին. Վերցված է 2012 թ․ մայիսի 7-ին.

Արտաքին հղումներ
----------------

* Պաշտոնական կայք Edit this at Wikidata